b'\n_START_ARTICLE_\nRudarstvo in energetika Slovenije\n_START_SECTION_\nNekovinske surovine\n_START_PARAGRAPH_\nRudarstvo nekovinskih surovin ima pri nas bolj\xc5\xa1o prihodnost kot rudarstvo kovinskih surovin, saj se na na\xc5\xa1em ozemlju nahaja veliko kremenovega peska, gline, apnenca, dolomita, proda in peska. Taka vrsta rudarstva je raz\xc5\xa1irjena po vsej Sloveniji, saj lahko povsod v Sloveniji najdemo kamnolome. Med to pa sodi tudi izraba termalnih in mineralnih vrelcev ter pridobivanje morske soli.\n_START_SECTION_\nEnergijske surovine\n_START_PARAGRAPH_\nTudi pridobivanje energijskih surovin pri nas zamira. \xc4\x8crnega premoga nimamo, rudnikov rjavega premoga pa je kar nekaj, vendar jih je ve\xc4\x8dina zaprtih ali pa so v fazi zapiranja. Najpomebnej\xc5\xa1e obmo\xc4\x8dje v Sloveniji za izkopavanje premoga je zasavski premogovni bazen. Najpomebnej\xc5\xa1e nahajali\xc5\xa1\xc4\x8de lignita pa je v Velenjski kotlini_NEWLINE_V Sloveniji \xc4\x8drpamo nafto in zemeljski plin samo na enem \xc4\x8drpali\xc5\xa1\xc4\x8du in ta je v bli\xc5\xbeini Lendave.\n_START_SECTION_\nEnergetika\n_START_PARAGRAPH_\nV\xc4\x8dasih so imela trda goriva v Sloveniji ve\xc4\x8dji pomen, vendar se je njen pomen z leti zni\xc5\xbeal, porasel pa se je vpliv teko\xc4\x8dih goriv. Pove\xc4\x8duje se tudi odvisnost Slovenije od tujih virov, ki so v letu 2008 pokrivali 55% porabe. Obnovljivi viri energije predstavljajo pribli\xc5\xbeno \xc4\x8detrtino proizvodnje elektri\xc4\x8dne energije, od tega ve\xc4\x8d kot 90% prispevajo hidroelektrarne.\n_START_SECTION_\nEnergetska odvisnost Slovenije\n_START_PARAGRAPH_\nV letu 2008 je bila energetska odvisnost Slovenije oz. odvisnost od primarne energije 55\xc2\xa0%. Torej je Slovenija uvozila nekaj ve\xc4\x8d kot polovico vse porabljene energije. Energetska odvisnost Slovenije se je v letu 2009 zmanj\xc5\xa1ala na 49\xc2\xa0%, kar je za 6 odstotnih to\xc4\x8dk manj kot v letu 2008.'